
PA_NonLegDec

MNENJE
Odbor za pravice žensk in enakost spolov poziva Odbor za proračunski nadzor kot pristojni odbor, da v svoj predlog resolucije vključi naslednje:
<RepeatBlock-Dec>
A.	ker je enakost spolov temeljna vrednota Unije in ker je Unija zavezana spodbujanju enakosti v vseh svojih dejavnostih v skladu s členom 8 PDEU, ki določa vključevanje načela enakosti spolov; ker proračuni niso spolno nevtralni in jih je treba pripravljati in izvajati ob upoštevanju cilja enakosti spolov;
B.	ker je Parlament Komisijo večkrat pozval, naj spodbuja in izvaja vključevanje načela enakosti spolov, upošteva vidik spola, med drugim pri pripravi proračuna, ter ocenjuje učinek na enakost spolov na vseh področjih politike Unije;
C.	ker Komisija še ni analizirala, ali je primerno predlagati odstotek proračuna EU v podporo enakosti spolov;
1.	ugotavlja, da je Unija zavezana vključevanju načela enakosti spolov in izboljšanju metodologije za spremljanje odhodkov za enakost spolov; obžaluje, da je metodologija Komisije še vedno nezadostna, saj ne zajema negativnih učinkov, v 20 % primer pa ne zagotavlja zanesljivih rezultatov glede učinka na enakost spolov; poziva Komisijo, naj izboljša metodologijo in spremlja negativne učinke;
2.	pozdravlja, da so bile posodobljene smernice in nabor orodij za boljše pravno urejanje. obžaluje pomanjkanje napredka pri izvajanju analiz potreb in učinkov programov financiranja EU glede na spol; poziva Komisijo, naj te analize dosledno izvaja; ji naroča, naj začne oceno učinka naslednjega večletnega finančnega okvira, vključno z analizami glede na spol;
3.	ugotavlja, da so informacije o vplivu proračuna EU na enakost spolov še vedno nezadostne; obžaluje, da so ročno zbiranje, sporočanje in ocenjevanje podatkov, razčlenjenih po spolu, pomanjkljivi; poziva Komisijo, naj izboljša kakovost podatkov;
4.	poziva Komisijo, naj analizira, kolikšen delež proračuna EU bi moral podpirati enakost spolov; nadalje poziva k določitvi ciljev in kazalnikov smotrnosti v vsej prihodnji zakonodaji, vključno z naslednjim večletnim finančnim okvirom.

